ΓΡΑΠΤΗ ΕΡΩΤΗΣΗ E-0523/00

υποβολή: Giovanni Pittella (PSE) προς την Επιτροπή

(28 Φεβρουαρίου 2000)

Θέμα: Ανάλυση και πρόληψη του mobbing στην Ευρώπη

Στην επιστημονική φιλολογία, ο όρος mobbing προσδιορίζεται ως η άσκηση, στο πλαίσιο των σχέσεων μεταξύ συναδέλφων ή μεταξύ ανωτέρου και κατωτέρου στην ιεραρχία, μιας συστηματικής και διαρκούς επίθεσης σε βάρος ενός προκαθορισμένου θύματος προκειμένου να ωθηθεί στο να εγκαταλείψει τη θέση εργασίας του. Πρόκειται για επανειλημμένες ψυχολογικές ή άλλου τύπου και βαθμού επιθέσεις που περιλαμβάνουν διαρκείς και αδικαιολόγητες επικρίσεις, συκοφαντίες και ανάθεση άχαρων ήποτιμητικών καθηκόντων, καθώς και για κάθε ενέργεια που θα μπορούσε να θίξει την επαγγελματική και κοινωνική εικόνα του θύματος έναντι τρίτων, ανωτέρων ή στο πλαίσιο των εργασιακών σχέσεων.

Οι συνέπειες του φαινομένου δεν είναι δυνατόν ναποτιμηθούν, Οι πρώτες μελέτες δείχνουν ότι το mobbing όχι μόνον προκαλεί βλάβες στηνγεία των εργαζομένων, αλλά και σημαντικό κοινωνικό κόστος στις επιχειρήσεις. Παρατηρήθηκε πράγματι ότι το επίπεδο απόδοσης του εργαζομένου πουφίσταται mobbing μπορεί να σημειώσει πτώση κατά 80 % όσον αφορά τις ικανότητές του, τις αντιστάσεις και την προσοχή του, μέχρι σημείου εμφάνισης ασθενειών σημαντικού και ψυχολογικού χαρακτήρα,ποχρεώνοντάς τον σε μικρές απουσίες.

Το πρόβλημα αυτό προκάλεσε πρόσφατα αυξημένο ενδιαφέρον σε ευρωπαϊκό πλαίσιο. Οι μεμονωμένες εθνικές νομοθεσίες δεν αποτελούν προς το παρόν τη δέουσα νομική βάση για τον προσδιορισμό προληπτικών μέτρων με σκοπό την προστασία των θυμάτων και την επανόρθωση των βλαβών πουπέστησαν. Υπάρχουν πράγματι σκόρπιες κανονιστικές αναφορές, χωρίς όμως ένα οργανικό σώμα κανόνων με στόχο μία συνολική και αποτελεσματική απάντηση.

Τι προτίθεται να πράξει η Επιτροπή για την αντιμετώπιση του φαινομένου αυτού στην Ευρώπη;

Δεν θεωρεί αναγκαία μία εμβάθυνση στο λεπτό και σημαντικό αυτό θέμα, μέσω π.χ. μιας συγκριτικής ανάλυσης του mobbing στα διάφορα κράτη μέλη της ΕΕ και τη μελέτη πιθανών λύσεων;

Ποια εσωτερικά μέτρα προτίθεται να εφαρμόσει στο πλαίσιο της σημερινής διοικητικής μεταρρύθμισης;

Απάντηση της κ. Διαμαντοπούλου εξ ονόματος της Επιτροπής

(27 Απριλίου 2000)

Η Επιτροπή συμμερίζεται την άποψη του κ. βουλευτή σχετικά με την ανάγκη να αναλυθεί σε βάθος το θέμα αυτό και για το σκοπό αυτό η συμβουλευτική επιτροπή για την ασφάλεια, τηνγιεινή και τηνγεία στο χώρο εργασίας συγκρότησε μία ομάδα εργασίας για την πρόληψη της βίας στην εργασία. Το έγγραφο εργασίας σχετικά με το θέμα αυτό το οποίο επεξεργάζεται ινστιτούτο μετά από αίτημα της Ευρωπαϊκής Επιτροπής καθώς και δημοσίευση του ΒIT (Διεθνές Γραφείο Εργασίας) σχετικά με τη βία στην εργασία, που παρουσιάστηκε σε αυτή την ομάδα εργασίας έχουν διαβιβαστεί απευθείας στον κ. βουλευτή καθώς και στη Γενική Γραμματεία του Κοινοβουλίου.

Η ομάδα αυτή αποφάσισε κατά την πρώτη συνεδρίασή της που έγινε τον Οκτώβριο του 1999, να ερευνήσει το θέμα της βίας στην εργασία σε γενικότερο πλαίσιο που συμπεριλαμβάνει το mobbing και τη σεξουαλική παρενόχληση στην εργασία.

Η ομάδα προετοιμάζει γνώμη σχετικά με το θέμα αυτό που θα συζητηθεί στη συνεδρίαση της ολομέλειας της συμβουλευτικής επιτροπής, η οποία έχει προβλεφθεί για τον Οκτώβριο του 2000. Η γνώμη αυτή θα δώσει την ευκαιρία στην Ευρωπαϊκή Επιτροπή να αξιολογήσει την ανάγκη νέων κοινοτικών δράσεων για την προστασία των εργαζομένων κατά της βίας στην εργασία.

Στο πλαίσιο της μεταρρύθμισης του κανονισμούπηρεσιακής κατάστασης του προσωπικού των ΕΚ, η δράση 47 του λευκού βιβλίου(1) σχετικά με τη μεταρρύθμιση της Ευρωπαϊκής Επιτροπής (μέρος II) προβλέπει σαφώς την έγκριση διατάξεων με σκοπό την προστασία της προσωπικής αξιοπρέπειας στο χώρο εργασίας.

Όσον αφορά πιο συγκεκριμένα τη σεξουαλική παρενόχληση, η οποία μπορεί να θεωρηθεί ως ειδική μορφή βίας στους χώρους εργασίας, η Ευρωπαϊκή Επιτροπή έχει δημοσιεύσει ήδη από το 1990 ένα κώδικα συμπεριφοράςπόψη του προσωπικού της, ο οποίος συμπληρώθηκε και ενημερώθηκε το 1996.

(1) COM(2000)200.